Bybelskool » 2 Tessalonisense 3:6-18 – Verdien jou eie brood
Paulus moedig die Tessalonissense aan om nie leeg te lê nie, maar hulle eie brood te verdien, soos Spreuke 14:23 ook sê: “Harde werk bring beloning; ﻿om net te praat, ﻿bring gebrek.” Dit bring natuurlik nie net voordeel vir hulleself nie, maar ook vir die koninkryk. Hierin kan hulle Paulus se voorbeeld volg, wat self vir sy eie brood gewerk het in Tessalonika, al kon hy eintlik sy reg as apostel uitgeoefen het om van hulle voorsiening gebruik te maak.
Sy opdrag aan die gemeente om hulle aan leeglêers te onttrek kan moontlik die eerste vorm van sensuur in die Christelike kerk wees. Dit is ook interessant dat die doel is om die oortreder terug te wen deur hom skaam te maak. Dit moet egter nie in ’n vyandige gesindheid geskied nie, omdat dit die saak van die evangelie sou skaad.
Hy sluit die brief af met ’n bemoediging tot volharding in goed doen, sowel as ’n seënbede, in sy eie handskrif.
Ek post vandag ook 3 gedeeltes wat ‘n oorsig oor die briewe aan die Korintiërs, sowel as meer spesifiek oor 1 Korintiërs gee, sowel as die leesplan vir die volgende week. Jy kan dit vandag of môre lees, voordat jy met die eerste hoofstuk se leeswerk begin.
Sep 10, 2017 at 15:42 | #
Sep 10, 2017 at 19:55 | #